33 Akee Gyekɔbo maanle ɔ nye zo na ɔnwunle kɛ Yisɔ ɛlɛba, na ɔ nee mrenyia 400 a lua a.+ Ɔti ɔhyɛle ngakula ne mɔ ɔmaanle Liya, Relahyɛle yɛɛ azonvolɛ mraalɛ nwiɔ ne.+2 Ɔmaanle azonvolɛ mraalɛ ne mɔ nee bɛ mra ne mɔ limoale,+ Liya nee ɔ mra ne mɔ doale bɛ+ yɛɛ Relahyɛle nee Dwosefi li bɛ nzi.+3 Akee ɔdaye mumua ne ɔzenle ɔlile bɛ nyunlu na mɔɔ ɔlɛbikye ɔ diema ne la, ɔbɔle ɔ ti aze fane nsuu kolaa na yeadwu ɔ nwo ɛkɛ.4 Noko Yisɔ nriandile rayiale ye na ɔyɛle ye atuu na ɔvole ɔ nloa anwo na bɛdukuele nu bɛzunle.5 Mɔɔ Yisɔ maanle ɔ nye zo na ɔnwunle mraalɛ ne mɔ nee ngakula ne mɔ la, ɔbizale ye kɛ: “Na ɛhye mɔ noko mɔɔ ɛ nee bɛ lua la ɛ?” na ɔhanle kɛ: “Ngakula mɔɔ Nyamenle ɛva ɛlo wɔ sonvolɛ la ɛne.”+6 Akee azonvolɛ mraalɛ ne mɔ nee bɛ mra ne mɔ rale bɛ nyunlu na bɛbɔle bɛ ti aze,7 Liya noko nee ɔ mra ne mɔ rale bɛ nyunlu na bɛbɔle bɛ ti aze. Akee Dwosefi nee Relahyɛle rale bɛ nyunlu na bɛbɔle bɛ ti aze.+8 Yisɔ bizale ye kɛ: “Na menli ekpunli ne mɔɔ menyiale bɛ la kɔsɔɔti kile duzu?”+ Ɔbuale kɛ: “Amaa meanyia me menle anyunlu ɛlolɛ.”+9 Akee Yisɔ hanle kɛ: “Me diema, melɛ ninyɛne dɔɔnwo.+ Maa wɔ ɛdeɛ ne ɛwɔ ɛkɛ.”10 Noko Gyekɔbo hanle kɛ: “Kyɛkyɛ, mesɛlɛ wɔ, saa menyia ɛ nyunlu ɛlolɛ a, ɛnee die me ahyɛlɛdeɛ ne, ɔluakɛ menvale membale amaa meanwu ɛ nyunlu. Na ɛ nyunlu mɔɔ menwu ye la le kɛ menwu Nyamenle anyunlu la, ɔluakɛ ɛliele me kɛnlɛma.+11 Mesɛlɛ wɔ, die ahyɛlɛdeɛ ne mɔɔ mekulo kɛ mefa meyila wɔ la,+ ɔluakɛ Nyamenle ɛlo me, yɛɛ melɛ debie biala mɔɔ mehyia la.”+ Na ɔhanle too ɔmaanle ɔliele.12 Nzinlii Yisɔ hanle kɛ: “Maa yɛhɔ, na mebalimoa ɛ nyunlu.”13 Na Gyekɔbo hanle kɛ: “Me menle ze kɛ ngakula ne mɔ anwo ɛnyɛ se+ yɛɛ melɛnea mboane nee nlankɛ yɛɛ bɛ mra. Saa yɛka bɛ ndɛndɛ wɔ kenle ko anu a, nyɛmoa ne mɔ amuala bawu.14 Ɔti me menle, mesɛlɛ wɔ, dimoa wɔ sonvolɛ anyunlu, na mebayɛ ye bɛtɛbɛtɛ kɛ mɔɔ nyɛmoa ne mɔ nee ngakula ne mɔ bahola la, kɔkpula kɛ mebadwu me menle anwo ɛkɛ wɔ Siyɛ.”+15 Akee Yisɔ hanle kɛ: “Mesɛlɛ wɔ, maa mengyakyi me menli ne bie wɔ ɛ nwo ɛke.” Na ɔhanle kɛ: “Duzu ati a ɛyɛ ɛhye a? Maa menyia me menle anyunlu ɛlolɛ ala.”16 Ɔti kenle ko zɔhane Yisɔ ziale hɔle Siyɛ.17 Na Gyekɔbo hɔle Sɛkɔto,+ ɔzile ye sua wɔ ɛkɛ na ɔyɛle tunli ɔmaanle ye nyɛmoa ne mɔ. Ɛhye ati a ɔvɛlɛle ɛkɛ ne Sɛkɔto* la.18 Gyekɔbo vile Padan-elam la,+ ɔradwule Hyikɛm+ mɔɔ wɔ Keena azɛlɛ zo la+ anzodwolɛ nu, na ɔyɛle ye azokoɛleɛ ɔbikyele suakpole ne.19 Akee ɔdɔle azɛlɛ ne mɔɔ ɔzile ye ɛdanlɛsua ne wɔ zo la dwɛtɛ fufule 100 ɔvile Hyikɛm papa Heemɔ amra mrenyia ne mɔ ɛkɛ.+20 Ɔzile afɔlemokyea wɔ ɛkɛ ne na ɔvɛlɛle ye Nyamenle Le Yizilayɛ Nyamenle.+
twi_Latn